ANM a venit cu detalii despre acest weekend. Cum va fi vremea în zilele următoare? Iată ce spun specialiștii meteo în rândurile de mai jos.
Vineri, 29 martie. Pentru această zi se anunță o zi însorită și plăcută. Vor fi temperaturi care vor începe să urce semnificativ față de zilele anterioare.
Maximele vor oscila între 17 și 26 de grade Celsius în întreaga țară. Nordul și nord-vestul vor fi afectate de intervale de vânt puternic, cu viteze de până la 50 – 70 km/h la rafală.
În București, temperatura maximă se va situa în jurul valorii de 23 – 24 de grade Celsius.
Temperaturi de 28 de grade în weekend
Sâmbătă, 30 martie. În prima zi de weekend se preconizează că termometrele vor atinge pragul unei zile de vară în majoritatea regiunilor.
În sudul Munteniei și al Olteniei, în sud-vestul Transilvaniei și, local, în Banat și nordul Moldovei, maximele vor urca chiar până la 26 – 28°C.
Totuși, pe litoral se vor înregistra temperaturi mai scăzute. Ele vor fi cuprinse între 16 – 20°C, din cauza vântului sud-estic.
Unde va fi cea mai călduroasă zi de martie
Duminică, 31 martie, se așteaptă ca vremea să fie chiar și mai caldă, cu posibilitatea stabilirii unor noi recorduri lunare de temperatură. În majoritatea regiunilor, termometrele vor indica între 25 și 28°C. În unele zone, precum Muntenia și Oltenia, temperaturile ar putea atinge chiar și 29°C.
Conform Florinelei Georgescu, director în cadrul ANM, vremea continuă să se încălzească în zilele viitoare. Cel mai cald va fi în partea de sud a țării. Temperaturi de peste 20 – 22 de grade vor fi în weekend în toate regiunile țării, ajungând până la 28 – 29 de grade, cel mai probabil în Muntenia, Oltenia, în partea continentală a Dobrogei.
Vremea caldă va continua și în primele zile ale lunii aprilie, când sunt așteptate temperaturi de până la 30°C, în mai multe zone ale țării.
Prognoza meteo de vineri în marile orașe
- Timișoara: 22 grade Celsius, Precipitații: 0%, Umiditate: 51%, Vânt: 18 km/h
- Oradea: 20 grade Celsius, Precipitații: 0%, Umiditate: 49%, Vânt: 21 km/h
- Baia Mare: 18 grade Celsius, Precipitații: 0%, Umiditate: 57%, Vânt: 14 km/h
- Cluj Napoca: 21 grade Celsius, Precipitații: 0%, Umiditate: 38%, Vânt: 14 km/h
- Sibiu: 20 grade Celsius, Precipitații: 0%, Umiditate: 44%, Vânt: 19 km/h
- Alba Iulia: 20 grade Celsius, Precipitații: 0%, Umiditate: 43%, Vânt: 23 m/h
- Craiova: 22 grade Celsius, Precipitații: 0%, Umiditate: 46%, Vânt: 19 km/h
- Târgu Jiu: 21 grade Celsius, Precipitații: 0%, Umiditate: 49%, Vânt: 14 km/h
- Suceava: 16 grade Celsius, Precipitații: 0%, Umiditate: 47%, Vânt: 29 km/h
- Bacău: 19 grade Celsius, Precipitații: 0%, Umiditate: 41%, Vânt: 21 km/h
- Botoșani: 17 grade Celsius, Precipitații: 0%, Umiditate: 44%, Vânt: 31 km/h
- Miercurea Ciuc: 13 grade Celsius, Precipitații: 0%, Umiditate: 60%, Vânt: 21 km/h
- Brașov: 17 grade Celsius, Precipitații: 0%, Umiditate: 53%, Vânt: 21 km/h
- Ploiești: 22 grade Celsius, Precipitații: 0%, Umiditate: 44%, Vânt: 26 km/h
- Buzău: 23 grade Celsius, Precipitații: 0%, Umiditate: 43%, Vânt: 17 km/h
- Târgoviște: 21 grade Celsius, Precipitații: 0%, Umiditate: 42%, Vânt: 21 km/h
- București: 23 grade Celsius, Precipitații: 0%, Umiditate: 45%, Vânt: 26 km/h
- Iași: 18 grade Celsius, Precipitații: 0%, Umiditate: 44%, Vânt: 28 km/h
- Galați: 23 grade Celsius, Precipitații: 0%, Umiditate: 40%, Vânt: 21 km/h
- Brăila: 23 grade Celsius, Precipitații: 0%, Umiditate: 43%, Vânt: 19 km/h
- Constanța: 21 grade Celsius, Precipitații: 0%, Umiditate: 56%, Vânt: 24 km/h
- Tulcea: 21 grade Celsius, Precipitații: 0%, Umiditate: 51%, Vânt: 23 km/h
Vremea în luna aprilie. Cum va fi între 8-22 aprilie
Temperaturile vor fi mai ridicate decât cele specifice pe tot parcursul lunii aprilie, conform prognozei anunţate, vineri, de meteorologi. Cantităţile de precipitaţii vor fi excedentare în întreaga ţară, în intervalul 8 – 22 aprilie.
Săptămâna 01.04.2024 – 08.04.2024
Valorile termice vor fi mai ridicate decât cele specifice pentru această săptămână, pe întreg teritoriul României. Cu excepţia regiunilor nord-vestice, unde cantităţile de precipitaţii vor fi în general apropiate de cele normale, regimul pluviometric va fi deficitar, mai ales în sud-vestul teritoriului.
Săptămâna 08.04.2024 – 15.04.2024
Temperaturile medii vor fi mai ridicate decât cele specifice pentru acest interval, la nivelul întregii ţări. Cantităţile de precipitaţii estimate pentru această perioadă vor fi excedentare în toate regiunile, dar mai ales în zonele montane.
Săptămâna 15.04.2024 – 22.04.2024
Temperatura medie a aerului va avea valori uşor mai ridicate decât cele normale pentru acest interval, la nivelul întregii ţări. Regimul pluviometric va fi uşor excedentar, în cea mai mare parte a ţării.
Săptămâna 22.04.2024 – 29.04.2024
Mediile valorilor termice se vor situa uşor peste cele specifice pentru această săptămână, pe întreg teritoriul României. Cantităţile de precipitaţii vor fi în general apropiate de cele normale pentru această perioadă, în cea mai mare parte a ţării.